คุณแม่ชาวเกาหลีใต้ใช้ VR จนได้พบลูกสาวที่เสียชีวิตอีกครั้ง
Jang Ji-sung คุณแม่ชาวเกาหลีใต้ มีโอกาสได้พบกับ Nayeon ลูกสาวของเธอที่เสียชีวิตไปแล้วในปี 2016 ด้วยวัยเพียง 7 ขวบอีกครั้ง ผ่านเทคโนโลยี Virtual Reality หรือ VRเรื่องราวดังกล่าวถูกเผยแพร่ในช่อง MBC Documentary โดยทีมงานให้คุณแม่สวมถุงมือที่เรียกว่า haptic glove และแว่น VR ก่อนที่ระบบจะแสดงภาพเสมือนจริง เรนเดอร์ออกมาเป็นภาพและเสียงของลูกสาวมีการเปิดเผยว่า ทีมงานต้องใช้เวลาสร้างสรรค์ผลงานนานถึง 8 เดือน ก่อนที่จะได้กราฟิกของสวนสาธารณะที่แม่ลูกคู่นี้เคยไปปิกนิกด้วยกัน รวมถึงโมเดลลูกสาวที่สมบูรณ์แบบที่สุดเท่าที่เป็นไปได้ตลอดทั้งวิดีโอคลิป Jang Ji-sung แสดงออกถึงความคิดถึงลูกสาวที่จากไปเป็นอย่างมาก เธอร้องไห้แทบจะทันทีที่ได้พบลูกของเธอ จากนั้น Jang Ji-sung และ Nayeon ได้พูดคุย และกินเลี้ยงวันเกิด โดยมีครอบครัวของ Jang Ji-sung เฝ้าดูระหว่างการถ่ายทำแม้เทคโนโลยี VR จะเป็นสิ่งที่เกิดขึ้นมานานแล้ว แต่ที่ผ่านมายังไม่ประสบความสำเร็จนัก ซึ่งไม่แน่ว่า วิดีโอนี้ อาจเป็นการจุดประกายใหม่ๆ โดยนำคนสำคัญที่จากไปแล้ว กลับมามีชีวิตในโลกเสมือน
Jang Ji-sung คุณแม่ชาวเกาหลีใต้ มีโอกาสได้พบกับ Nayeon ลูกสาวของเธอที่เสียชีวิตไปแล้วในปี 2016 ผ่านเทคโนโลยี Virtual Reality หรือ VR
VR,Virtual Reality,haptic glove